b"\n_START_ARTICLE_\nCal Caelles (Tor\xc3\xa0)\n_START_SECTION_\nDescripci\xc3\xb3\n_START_PARAGRAPH_\nEdifici de tres plantes amb golfa que fa cantonada amb el carrer de la Creu._NEWLINE_A la planta inferior trobem dues portes amb arc escarser. Per la m\xc3\xa9s petita accedim a la part habitada de l'edifici. La fa\xc3\xa7ana d'aquest primer nivell est\xc3\xa0 formada per filades de carreus regulars que juguen amb diferents volums. A la primera planta podem veure-hi dues portes balconeres amb balc\xc3\xb3 i barana de forja. L'atractiu d'aquesta fa\xc3\xa7ana es troba en l'esgrafiat que decora la primera i segona planta, que juga formant una motllura a les portes i un gravat a la resta de la superf\xc3\xadcie. El segon pis presenta una porta balconera \xc3\xa0mplia amb balc\xc3\xb3 i barana de forja. Igualment trobem una motllura que aprofita l'esgrafiat de la fa\xc3\xa7ana de colors torrats i beix._NEWLINE_La golfa est\xc3\xa0 constitu\xc3\xafda un ull el\xc2\xb7lipsoidal al centre que il\xc2\xb7lumina l'interior. I per \xc3\xbaltim la cornisa, que es destaca amb un color grana._NEWLINE_La fa\xc3\xa7ana lateral que mira al carrer de la Creu no presenta gens d'inter\xc3\xa9s especial: planta baixa de pedra amb quatre obertures rectangulars, un primer i segon pis amb quatre finestres quadrangulars i porta balconera amb barana de forja, i a la planta superior tres portes balconeres amb tres baranes de forja. A excepci\xc3\xb3 de la planta baixa, aquesta fa\xc3\xa7ana est\xc3\xa0 arrebossada i pintada de color beix."